पाएं अपने शहर की ताज़ा ख़बरें और फ्री ई-पेपरडाउनलोड करें
हांसी. दिल्ली रोड पर शुक्रवार की शाम भारत पेट्रोलियम का एक एलपीजी टैंकर सड़क पर पलट गया। हादसे के बाद टैंकर में गैस रिसाव हो गया, जिससे लोगों में हड़कंप मच गया। सूचना मिलने पर पुलिस मौके पर पहुंची तथा रूट डाइवर्ट किए गए। मौके पर दमकल की चार गाड़ियों को खड़ा किया है। खबर लिखे जाने तक बीपीसीएल के अधिकारियों की टीम मौके पर नहीं पहुंची थी।
बीपीसीएल का एक गैस टैंकर शुक्रवार को फरीदाबाद से बठिंडा जा रहा था। दिल्ली रोड पर रामपुरा के नजदीक एक मारुति कार ने टैंकर को ओवरटेक करने का प्रयास किया। इसी दौरान कार टैंकर से भिड़ गई तथा संतुलन बिगड़ने से टैंकर सड़क पर ही पलट गया। उससे गैस रिसाव आरंभ हो गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn